**Приобщаваща креативност чрез образователно изкуство**

**Учебна програма – материал за участниците**

**Практическа дейност: Създайте ваша добра практика, на база следните идеи/предложения**

**Добра практика 1: Социалното включване на уязвими деца чрез изкуство в литовско-белоруските гранични региони**

Насочващи въпроси при изготвяне на подобна практика за вашето училище/клас:

Има ли подобни практики във вашия регион или в страната като цяло, с които сте запознати? Обсъдете ги. Какво за тях може да се каже, че е специално? По какъв начин тези практики се отличават от тази литовска практика?

Направете групов SWOT анализ за вашите местни власти по отношение на изпълнението на арт-базирани дейности?

На база на този SWOT можете да направите предложение към вашите местни власти? Опишете го като проект, който общината води, изпълнява се в нейна база, с групи от вашите училища и подкрепа и принос от ваша страна.

**Добра практика 2: Приложение на QR код в образователния процес**

Насочващи въпроси при изготвяне на подобна практика за вашето училище/клас:

Виждате ли се да изпълнявате такава дейност без външна подкрепа? Ако не, какво ще кажете за междудисциплинарна връзка между вашия предмет и предмета на учителя по ИТ, или за включване на системния администратор на вашето училище или ИТ експерт от местна софтуерна фирма (може би родител)?

Помислете за вашия предмет и темите/разделите, които предстои да преподавате следващия месец. Направете работен вариант на дейност с QR кодове със съдържание от вашия предмет, но с добавени артистични дейности, например може да кодирате изображения, от които да трябва да се направи групов колаж, който да бъде изложен в училище. Достигането до кодираните изображения ще изисква отговарян на научни въпроси по конкретна тема/раздел. Можете да подготвите съдържание, което учениците да проучат преди дейността (видео или материали за четене), за да се подготвят за научните въпроси (първата половина на това видео обяснява методологията на преобърнатата класна стая: <https://youtu.be/h7tN1ZbyGno>).

**Добра практика 3: Изкуство в моята чиния**

Насочващи въпроси при изготвяне на подобна практика за вашето училище/клас:

Наясно ли сте дали във вашия регион се правят или са правени подобни дейности?

Знаете ли с какъв успех?

Можете ли да си представите да се насочите към същата цел с други средства, например друг тип артистично изразяване с материали от дома, включващо участието на цялото семейство?

Има ли деца сред вашата група, които са обект на социално изключване и които училището би могло да подкрепи с материали, идеи и също така да ги насърчи да използват предоставено електронно устройство за дистанционно обучение с интернет достъп?

**Добра практика 4: Втори живот за предметите**

Насочващи въпроси при изготвяне на подобна практика за вашето училище/клас:

Помислете как бихте могли да разширите тази дейност? Познавате ли творци, които използват рециклирани или повторно използвани материали в техните творби? Има ли занаятчии, майстори, които бихте могли да посетите с учениците? Какво биха могли да споделят и да организират за вашите ученици? Представете си посещения на работилници и студия на хора, считани за сини якички и въздействието върху отношението на децата, разбирането и оценяването на техния труд, както и нарастването на увереността на тези занаятчии, които почти никога не са във фокуса на вниманието.

Представете си среща с екипа на депо за рециклиране. Какво би било за децата да чуят от служителите истории за това, което хората изхвърлят и какво други хора понякога правят с тези отпадъци? Децата могат да обсъдят поговорката, според която „това, което е боклук за един е съкровище за друг”, на база всички примери, които са видели. Така децата може да са дори по-подготвени за творческата дейност в класната стая.

**Добра практика 5: Арт занимания с участници в тийнейджърска възраст от Център за деца с увреждания „Св. Врач“**

Насочващи въпроси при изготвяне на подобна практика за вашето училище/клас:

Моля помислете по следните въпроси и подгответе сценарий на дейност, която би ви било интересно да изпробвате във вашето училище:

Имате ли организации/центрове във вашия регион, които работят с деца с различни физически или умствени увреждания?

Възможно ли е да се запознаете с някои от арт дейностите, които те организират за своите членове и техните семейства?

Можете ли да си представите някои от обучителите от тези специализирани организации или центрове да провеждат дейности с вашите ученици или заедно с вас, като ко-фасилитатор?

Възможно ли е да планирате обща дейност с групи от ученици които да посещават този център, така че да могат да работят рамо до рамо с членовете на центъра?

**Добра практика 6:** **Съботни семейни арт ателиета (за деца и родители)**

Насочващи въпроси при изготвяне на подобна практика за вашето училище/клас:

Там, където родителите на различните ученици се отнасят едни с други с уважение и се ценят и това открито се демонстрира пред децата, отношението обикновено се прехвърля и върху последните. Ако във вашия клас има деца, които са уязвими, опитайте се да си представите дейност, подобна на тази добра практика.

*Съвет*: Представете си една удължена среща между родители, учители и деца, в рамките на която групата се занимава с творческа задача вместо със слушане на училищни правила, оценки, проблеми и прочие.

Какво облекчение би била за всички.

Подгответе административното съдържание, което трява да споделите с тях, на хартия. Позволете им да го прочетат удома, а докато са в училище, да седнат с децата и с останалите родители и да работят по нещо творческо. Би било чудесно ако поканите харизматичен фасилитатор от общностен арт център и пуснете приятна музика за фон. Опитайте се да планирате училищна изложба, по която семействата ще трябва да продължат да работят, групирайте ги, дайте им задачи и следете прогреса. Оценете ги подобаващо и с още срещи от този вид, в случай, че децата им се държат добре и работят добре. Вкарайте общностната практика във вашето училище.

**Добра практика 7: Riborquestra**

Насочващи въпроси при изготвяне на подобна практика за вашето училище/клас:

Колко е приложима подобна практика във вашата общност? Има ли музикално училище или частна организация/академия, която предоставя уроци по музика (инструменти и/или пеене), откъдето да можете да получите първоначална подкрепа под формата на инструменти и/или обучение?

Биха ли били склонни вашите колеги, преподаващи музика, да ви подкрепят в подобна инициатива?

Вашият директор би ли се съгласил да се създаде училищен оркестър или хор? Как стои въпросът с финансирането?

Вашата община или правителството насърчават ли изпълнението на програма, която би могла да покрие разходите, свързани с подобно скъпо начинание?

Какви други идеи ви идват наум на база този бърз SWOT анализ?

**Добра практика 8: Квартали: социално включване чрез изкуство**

Насочващи въпроси при изготвяне на подобна практика за вашето училище/клас:

Ако можем да раздробим тази добра практика на две основни части, с цел да я направим по-лесна за разбиране и съответно прилагане, тези части биха били: стратегии за визуално мислене (VTS) и общностни ресурси.

Сега помислете как бихте могли да реализирате следните стъпки:

* Създайте списък с елементи от вашата общност, които биха били интересни за вашата млада публика и обмислете техния евентуален културен характер (естетика, история, мистериозност, легенди и прочие).
* Направете колекция от няколко не твърде известни произведения на изкуството, които имат някаква връзка с вашата среда.
* Обсъдете тези произведения заедно с групата ученици с цел да ги настроите и подготвите за следващата задача. Поведете дискусия като използвате водещите въпроси от стратегията за визуално мислене, позволете на учениците да се изразяват свободно, забранете осъждане от каквото и да било естество в класната стая докато тече процеса.
* Възложете задачите на учениците (според описанието на добрата практика) и съвети, идеи как биха мобли да ги реализират, кой може да ги подкрепи, как биха могли да изглеждат резултатите от труда им).
* Организирайте обща изложба с всички резултати и приноса от общността.

Споделете резултатите с групата – под формата на презентация или писмен текст с визуализации.

**Добра практика 9: Класиката е фантастична!**

Насочващи въпроси при изготвяне на подобна практика за вашето училище/клас:

Колко приложима е подобна практика във вашата общност?

Имате ли достъп до бази данни с концертни записи или други материали, подобни на тези споделени в практиката?

Имате ли идея кой би могъл да ви подкрепи – от училището или трета страна от общността?

Има ли друга текуща дейност в училището, към която тази би могла да допринесе?

**Добра практика 10: Alecart and FILIT (детска секция)**

Насочващи въпроси при изготвяне на подобна практика за вашето училище/клас:

Вашето училище има ли собствен новинарски бюлетин или Facebook страница?

Въпросните използват ли се за подобни цели като описаните в практиката?

Сред учениците, които сте идентифицирали като такива, които се нуждаят от подкрепа или насърчение, има ли такива с литературни таланти или интереси?

Има ли заинтересовани ученици сред останалите членове на групата? Ако да, същите биха ли се включили в клуб за писане на истории, който да споделя творбите им в рамките на и извън училищната общност?

В зависимост от това, бихте ли имали нужда от подкрепа от някой от училището или от външен човек/организация, за да създадете публична или затворена Facebook група или да стартирате блог? Какви други идеи имате?

**Добра практика 11: Лъч светлина**

Насочващи въпроси при изготвяне на подобна практика за вашето училище/клас:

Помислете за други начини за реализиране на дейността.

Направете списък на това, на което вие и останалите членове на групата се спирате.

Разбирате ли задавата и смятате ли, че бихте могли да се справите с нещо подобно?

Какво смятате биха могли да научат вашите ученици?

**Добра практика 12: Формата на глината**

Насочващи въпроси при изготвяне на подобна практика за вашето училище/клас:

Посетете сайта на Национала художествена гимназия “Цанко Лавренов” в Пловдив и се запознайте с информацията за проведения във връзка с InCrea+ уъркшоп по керамика: <http://nhglavrenov.bg/bg/sabitia/uarkschop-s-utschastieto-na-tcirk-debre-berhan-ot-etiopiia?fbclid=IwAR0R7RPjHEaTc-t-UZ9OAjXy0YplRaLnNiwdTWP74YAST5Pwd4NZw43kAeA>

Помислете какви ателиета и арт училища има във вашия регион и кои от тях биха могли да бъдат ваши потенциални партньори в организирането на тактилни дейности от този сорт.

Има ли сред вашите ученици такива, които са особено кинестетичен тип и учат и се изразяват най-добре, когато правят нещо с ръцете си? Уъркшоп по керамика би бил идеален за тях.

**Форма за описване на резултата от вашата групова или индивидуална работа:**

|  |  |
| --- | --- |
| **Как бихте кръстили практиката** |  |
| **Цели на дейността** | *(Какво искате да постигнете с предложената дейност? По какъв начин тя е полезна за справяне с различни сценарии на изключване?* |
| **Описание** | 1. **Общ преглед** 2. **Стъпки** 3. **Подкрепа от страна на ко-фасилитатори от или извън училището** |
| **Реализация** | * 1. **Целеви групи**   2. **Продължителност на сесиите и общ брой сесии**   3. **Планирате ли да оцените успеха на практиката? Как?** |
| **Артистични средства, които ще използвате** | 1. По аналитичен начин 2. Практически/творчески   ☐ Рисуване A ☐ B ☐  ☐ Театър A ☐ B ☐  ☐ Музика A ☐ B ☐  ☐ Скулптура A ☐ B ☐  ☐ Творческо писане A ☐ B ☐  ☐ Приложни изкуства и занаяти (грънчарство, шиене, тъкане и др.) A ☐ B ☐  ☐ Друго, моля посочете: \_\_\_\_\_\_\_\_\_\_\_\_\_\_\_\_\_\_ |
| **Необходими материали или оборудване** |  |
| **Умения на 21 век, които вашата практика адресира** |  |
| **Как планирате да гарантирате спазването на ръководните принципи на UDL?** |  |

**Допълнителни ресурси и материали**

**ALECART,** [**https://alecart.ro/despre/**](https://alecart.ro/despre/)

**Associació Riborquestra Website,** [**https://comusitaria.wixsite.com/riborquestra/**](https://comusitaria.wixsite.com/riborquestra/)

**Associació Riborquestra Facebook Page,** [**https://www.facebook.com/associacioriborquestra**](https://www.facebook.com/associacioriborquestra)

**CENTRO ATLÁNTICO DE ARTE MODERNO, *Proyecto BARRIOS*,** [**https://www.caam.net/es/actividades\_int.php?n=3897**](https://www.caam.net/es/actividades_int.php?n=3897)

**CENTRO ATLÁNTICO DE ARTE MODERNO, *Barrios: comienza una nueva Aventura*,** [**https://caam.net/deaccion/barrios-comienza-una-nueva-aventura/**](https://caam.net/deaccion/barrios-comienza-una-nueva-aventura/)

**Clasic e fantastic Website,** [**https://www.clasicefantastic.ro/**](https://www.clasicefantastic.ro/)[**https://www.facebook.com/clasicefantastic/**](https://www.facebook.com/clasicefantastic/)

**Clasic e fantastic Youtube Channel,** [**https://www.youtube.com/channel/UCH7X-X4enyZtZKv\_wheIqtw**](https://www.youtube.com/channel/UCH7X-X4enyZtZKv_wheIqtw)

**FILIT Iasi Facebook Page,** [**https://www.facebook.com/filit.iasi/**](https://www.facebook.com/filit.iasi/)

**La Fundación DISA,**

[**https://www.fundaciondisa.org/salaprensa/noticias/2020/04/24/proyecto-barrios-desarrolla-actividades-internet**](https://www.fundaciondisa.org/salaprensa/noticias/2020/04/24/proyecto-barrios-desarrolla-actividades-internet)

**Sunrise Project – France,** [**https://sunriseproject.eu/bulgarian-passport-to-culture/**](https://sunriseproject.eu/bulgarian-passport-to-culture/)

**Списък с уменията на 21 век**

Критично мислене

Комуникационни умения

Креативност

Решаване на проблеми

Упоритост

Сътрудничество

Информационна грамотност

Технологични умения и дигитална грамотност

Медийна грамотност

Глобална осъзнатост

Самонасочване

Социални умения

Граждански умения

Социална отговорност

Иновативност

Умения за мислене